giardia | Health24
Posted by: bekommerd | 2010/06/11
hallo- my 2jarige was die week met die parasiet giardia gediagnoseer. sy is nou op antbiotika. 1) wil ek graag weet of ek ook moontlik die parasiet kan he agv dat ek onsettend winderig is (ruik baie erg) tweede kry ek elke dag hoofpyne en derdens is ek onsettend moeg. 2) As my dogtertjie nou die antibiotika opgebruik het, moet ek haar na ''n sekere tyd weer toets vir die parasiet. baie dankie
Giardia is 'n parasiet wat by mense en huishoudelike diere soos katte, honde, voëls, beeste en skape voorkom. Besmetting kom voor deur die fekale-orale roete as gevolg van swak higiëne. Die parasiet kan egter ook in drink-water voorkom. Die simptome van hierdie infeksie sluit in: diarree, winde wat sleg ruik en na swawel proe, steatoree (lig-kleurige sleg-ruikende stoelgang), buikpyn en braking in ernstige gevalle. Dit is moontlik dat jy ook met die parasiet besmet is en ek sal aanraai dat jy jou ook laat toets daarvoor. As jy die dokter besoek vir jou toetse, vra dan of jy jou dogtertjie weer moet laat toets en wanneer. Indien julle drink-water besmet is, is dit baie belangrik om dit deeglik te kook voordat julle dit gebruik.